Na podlagi 58. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US) Skupna občinska uprava občin v Spodnjem Podravju, Mestni trg 1, Ptuj, objavlja javni natečaj za zasedbo prostega uradniškega delovnega mesta

**VIŠJI SVETOVALEC V SKUPNI OBČINSKI UPRAVI OBČIN V SPODNJEM PODRAVJU.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. končano najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oz. končano najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) - **področje izobrazbe: 0421 - pravne vede;**
* najmanj 4 leta delovnih izkušenj;
* opravljeno obvezno usposabljanje za imenovanje v naziv;
* opravljen strokovni izpit iz upravnega postopka;
* znanje in usposobljenost s področja varstva osebnih podatkov;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, v primeru da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv, v nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti usposabljanje, predpisano v skladu z 89. členom ZJU.

Pri izbranem kandidatu se bo prav tako preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu s tretjim odstavkom 31. člena Zakona o splošnem upravnem postopku, opraviti najkasneje v treh mesecih od sklenitve delovnega razmerja.

Delovno področje:

* svetovanje in obveščanje odgovornih oseb in zaposlenih, ki izvajajo obdelavo osebnih podatkov, o njihovih obveznostih v skladu z uredbo GDPR in drugimi določbami prava Unije ter državno zakonodajo s področja varstva osebnih podatkov,
* svetovanje pri pripravi in sprejemu ustreznih aktov s področja varstva osebnih podatkov,
* spremljanje skladnosti poslovanja organa z uredbo GDPR, drugimi določbami prava Unije ter državno zakonodajo s področja varstva osebnih podatkov in politikami upravljavca oziroma obdelovalca v zvezi z varstvom osebnih podatkov, vključno z dodeljevanjem nalog ter s tem povezanimi revizijami,
* ozaveščanje in usposabljanje osebja, vključenega v dejanja obdelave, o pravilnem ravnanju z osebnimi podatki,
* sodelovanje z nadzornim organom,
* delovanje kot kontaktna točka za zahteve posameznikov v zvezi z obdelavo njihovih osebnih podatkov in uresničevanjem njihovih pravic,
* delovanje kot kontaktna točka za nadzorni organ pri vprašanjih v zvezi z obdelavo, vključno s predhodnim posvetovanjem in posvetovanje glede katere koli druge zadeve,
* svetovanje pri pripravi analize učinka (preden se uvedejo sistemi za zbiranje in obdelavo osebnih podatkov) in spremljanje njenega izvajanja,
* svetovanje ter poročanje odgovornim osebam glede izvedbe vseh organizacijskih in tehničnih ukrepov za učinkovito varovanje osebnih podatkov,
* svetovanje in sodelovanje v zvezi z zahtevami za informacije javnega značaja,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, informacij, poročil in drugih zahtevnih gradiv,
* samostojno opravljanje drugih zahtevnejših nalog.

Prijava mora vsebovati:

1. **obrazec za prijavo**, ki je priloga tega javnega natečaja in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);
* izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu);
* izpolnjevanje pogoja o opravljenem usposabljanju za imenovanje v naziv (če ga je kandidat opravil);
* izpolnjevanje pogoja o opravljenem strokovnem izpitu iz upravnega postopka (če ga je kandidat opravil);
* izpolnjevanje pogoja o znanju in usposobljenosti s področja varstva osebnih podatkov.

1. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. izjavo, da za namen tega natečajnega postopka dovoljuje Skupni občinski upravi občin v Spodnjem Podravju pridobitev podatkov iz prejšnje točke iz uradne evidence.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da obrazec za prijavo vsebuje tudi kratek življenjepis ter da kandidat v njem poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na delovnem mestu višji svetovalec opravljal v nazivu višji svetovalec III, z možnostjo napredovanja v višji naziv višji svetovalec II in višji svetovalec I. Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečnim poskusnim delom.

Izbrani kandidat bo delo opravljal v prostorih Skupne občinske uprave občin v Spodnjem Podravju, Trstenjakova ulica 9, 2250 Ptuj, po potrebi pa tudi v prostorih Mestne občine Ptuj, Mestni trg 1, 2250 Ptuj, Občine Cirkulane, Cirkulane 58, 2282 Cirkulane, Občine Destrnik, Janežovski Vrh 42, 2253 Destrnik, Občine Dornava, Dornava 135/a, 2252 Dornava, Občine Gorišnica, Gorišnica 83/a, 2272 Gorišnica, Občine Hajdina, Zg. Hajdina 44/a, 2288 Hajdina, Občine Juršinci, Juršinci 3/b, 2256 Juršinci, Občine Kidričevo, Kopališka ulica 14, 2325 Kidričevo, Občine Majšperk, Majšperk 39, 2322 Majšperk, Občine Markovci, Markovci 43, 2281 Markovci, Občine Ormož, Ptujska cesta 6, 2270 Ormož, Občine Podlehnik, Podlehnik 9, 2286 Podlehnik, Občine Središče ob Dravi, Trg Talcev 4, 2277 Središče ob Dravi, Občine Starše, Starše 93, 2205 Starše, Občine Sveti Andraž v Slovenskih goricah, Vitomarci 71, 2255 Vitomarci, Občine Sveti Jurij ob Ščavnici, Videm 14, 9244 Sveti Jurij ob Ščavnici, Občine Trnovska vas, Trnovska vas 42, 2254 Trnovska vas, Občine Videm, Videm pri Ptuju 54, 2284 Videm, Občine Zavrč, Goričak 6, 2283 Zavrč in Občine Žetale, Žetale 4, 2287 Žetale.

Kandidati pošljejo pisne prijave s prilogami v zaprti ovojnici **z označbo**: "za javni natečaj višji svetovalec, št. 110-92/2025«, **na naslov**: Skupna občinska uprava občin v Spodnjem Podravju, Mestni trg 1, 2250 Ptuj, in sicer **v roku 8 dni** po objavi na spletni strani Skupne občinske uprave občin v Spodnjem Podravju ter na Zavodu RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: **obcina.ptuj@ptuj.si,** pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v roku 90 dni. Obvestilo o končanem izbirnem postopku bo objavljeno na spletnih straneh Skupne občinske uprave občin v Spodnjem Podravju, <http://www.sou-info.si/>.

Informacije o izvedbi javnega natečaja daje Mojca Pišek na tel. številki: 02 748 29 44.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 110-92/2025

Datum: 11. 6. 2025

Skupna občinska uprava občin

v Spodnjem Podravju